Ŋutinya 82: Mardoxai Kple Ester
NA MÍAYI megbe fe ʋɛ aɖewo do ŋgɔ na Ezra fe Yerusalem yiyi. Mardoxai kple Ester wonye Israeltɔ vevitɔ kekeakewo le Persia-fiaɖufe la me. Ester ye nye fianyɔnu la, eye etɔgã fe vi Mardoxai koe nye ame evelia, si kplɔ fia ɖo le fiaɖufe la me. Na míakpɔ alesi esia va emee la ɖa.
Ester dzilawo ku esime wònye ɖevi sue, eyata Mardoxai ye nyii. Fiasã aɖe nɔ Persia-fia Axasweros si le Susa-du me, eye Mardoxai nye efe dɔlawo dometɔ ɖeka. Gbeɖeka la, fiasrɔ̃ Wasti meɖo to fia la o; eyata fia la ɖe nyɔnu yeye be wòanye yefe fianyɔnu. Ènya nyɔnu, si wòtia la? Eyae nye ɖetugbi Ester dzetugbee la.
Èkpɔ dadala sia, si amewo le ta dem agu na la? Haman ye nye esia. Ame vevi aɖe wònye le Persia. Haman di be Mardoxai, si le anyinɔfe afisia la hã nade ta agu na ye. Gake Mardoxai made ta agu nɛ o. Ekpɔ be medze be woade ta agu na ame vɔ̃ɖi ma fomevi o. Esia ve dɔme na Haman ŋutɔ. Eyata nusi wòwɔe nye si.
Haman da alakpa ɖe Israel-viwo si na fia la. Egblɔ be: ‘Wonye ame baɖa, siwo mewɔa wò sewo dzi o. Ele be woawu wo.’ Axasweros menya be ye srɔ̃ Ester nye Israeltɔ o. Eyata eɖo to Haman, eye wòna wowɔ se be le ŋkeke aɖe dzi la, woawu Israel-viwo katã.
Esi Mardoxai se sea la, etɔtɔ ŋutɔ. Eɖo du ɖe Ester be: ‘Gblɔe na fia la, eye nàɖe kuku nɛ be wòaɖe mí.’ Enye nusi tsi tre ɖe Persiatɔwo fe se ŋuti be woayi fia gbɔ, negbe ɖe wòyɔ wò hafi. Gake Ester yi esime womeyɔe o. Fia la do efe sikatikplɔ la ɖee, esia fia be womawui o. Ester kpe fia la kple Haman ɖe nuɖukplɔ̃ gã aɖe ŋu. Fia la bia Ester le afima be nunana ka dim wòle tso ye si hã. Ester gblɔ nɛ be, ne eya kple Haman agava nuɖukplɔ̃ bubu ŋu etsɔ la, yeagblɔe nɛ.
Le nu evelia ɖufe la, Ester gblɔ na fia la be: ‘Wole mí kple nye dukɔ la wu ge.’ Fia la do dziku hebiae be: ‘Amekae ɖo be yeawɔ nu dziŋɔ ma?’
Ester gblɔ be: ‘Futɔ lae nye Haman, ŋutsu vɔ̃ɖi sia!’
Fifia dɔme ve fia la vevie. Eɖe gbe be woawu Haman. Emegbe la, fia la ɖo Mardoxai ame evelia, si kplɔ eya ŋutɔ ɖo le fiaɖufe la me. Emegbe Mardoxai na wode se yeye, si ɖe mɔ na Israel-viwo be woaʋli wofe agbe ta le ŋkeke si woɖo be woawu wo la dzi. Esi Mardoxai va zu amegã alea ta la, ame geɖe kpe ɖe Israel-viwo ŋuti, eye woɖe wo tso wofe futɔwo si me.
Biblia fe agbalẽ si nye Ester.
Nyabiabiawo
- Amekawoe nye Mardoxai kple Ester?
- Nukatae Fia Axasweros di be yeaɖe srɔ̃ yeye, eye amekae wòtia?
- Amekae nye Haman, eye nukae na wòdo dziku vevie?
- Se kae wode, eye nukae Ester wɔ esi wòse du si Mardoxai ɖo ɖee?
- Nukae dzɔ ɖe Haman dzi, eye aleke nuwo va yi na Mardoxai ya?
- Aleke woɖe Israel-viwo tso wofe futɔwo si mee?
Nyabiabia bubuwo
- Xlẽ Ester 2:12-18.
Aleke Ester ɖee fia be ele vevie be “gbɔgbɔ fatu, si nɔa anyi kpoo la, fe nɔnɔme” nanɔ ame si? (Ester 2:15; Pet. I, 3:1-5)
- Xlẽ Ester 4:1-17.
Abe alesi ko wona mɔnukpɔkpɔ Ester be wòaʋli tadedeagu vavãtɔ ta ene la, mɔnukpɔkpɔ kae wona mí egbea be míaɖee afia be míevɔ̃a Yehowa hewɔa nutefe nɛ? (Ester 4:13, 14; Mat. 5:14-16; 24:14)
- Xlẽ Ester 7:1-6.
Aleke Mawu fe ame siwo li egbea la dometɔ geɖe de wofe agbe afɔku me le yometiti fe ɣeyiɣi me, abe alesi Ester wɔe ene? (Ester 7:4; Mat. 10:16-22; Pet. I, 2:12)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn